कप्तान विराट कोहली के नाबाद 56 रनों और ज़हीर खान की उम्दा गेंदबाजी की बदौलत मिली इस जीत के साथ बैंगलोर ने तालिका में चौथा स्थान हासिल कर लिया है.ज़हीर ख़ान ने 17 रन देकर चार विकेट हासिल किए.बारिश के कारण बाधित इस मैच को 8 ओवर तक सीमित कर दिया गया. बैंगलोर ने पहले खेलते हुए विराट कोहली और क्रिस गेल की तूफानी शुरुआत की बदौलत चेन्नई के सामने 107 रनों की मुश्किल चुनौती रखी.उसके बाद ज़हीर ख़ान की घातक गेंदबाजी के कारण इस चुनौती को 



चेन्नई के बल्लेबाज पार नहीं कर सके और 8 ओवरों में छह विकेट पर 82 रन ही बना सके.विराट कोहली ने 29 गेंदों की पारी में छह चौके और चार छक्के लगाए. जबकि हेनरिक्स ने तीन गेंदों पर तीन चौके जड़े. विराट कोहली को उनकी शानदार बल्लेबाजी के लिए मैन ऑफ द मैच चुना गया.शनिवार को ही खेले गए आईपीएल के एक अन्य मैच में किंग्स इलेवन पंजाब ने मुंबई इंडियंस को 50 रनों से हरा दिया.हिमाचल प्रदेश क्रिकेट संघ स्टेडियम में पहले बल्लेबाजी करते हुए पंजाब की टीम ने मुंबई के सामने जीत के लिए 184 रनों का लक्ष्य रखा.लेकिन मुम्बई की टीम बीसवें ओवर महज़ 133 रनों पर ही ढेर हो गई. मुम्बई की पारी की शुरुआत ही विकेट गिरने के साथ हुई और सलामी बल्लेबाज ग्लेन मैक्सवेल शून्य के कुल योग पर बिना खाता खोले पवेलियन लौट गए.हालांकि हार के बावजूद मुम्बई का टी20 लीग के प्लेऑफ में जाना तय है.(बीबीसी हिन्दी के 



एंड्रॉएड ऐप के लिए यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)